ai4bharat/Pralekha huggingface dataset:
आवास एवं शहरी कार्य मंत्रालय
छह विशिष्ट वैकल्पिक तकनीकों के प्रयोग से 6,368 आवासों का निर्माण किया जाएगा
चयनित एलएचपीएस स्थल लाइव प्रदर्शन के लिए खुली प्रयोगशाला के रूप में कार्य करेंगेः डी.एस. मिश्रा
आवास और शहरी मामलों के मंत्रालय के सचिव श्री दुर्गा शंकर मिश्रा ने कहा कि किफायती आवास परियोजनाओं  के लिए चयनित स्थल लाइव प्रदर्शन के लिए खुली प्रयोगशाला के रूप में सेवा प्रदान करेंगे। ये परियोजनाएं शिक्षा जगत, मीडिया और इस क्षेत्र में कार्य करने वाली संस्थाओं को आकर्षित करेंगी। श्री अमृत अभिजात, संयुक्त सचिव तथा प्रबंध निदेशक  ने कहा कि एलएचपी लोगों को स्थलों का भ्रमण करने और तकनीक को अपनाने के लिए प्रोत्साहित करेगी।
प्रधानमंत्री श्री नरेन्द्र मोदी ने 2 मार्च, 2019 को विज्ञान भवन, नई दिल्ली में कंस्ट्रक्शन टेक्नोलॉजी इंडिया  2019 एक्सपो-सम्मेलन का उद्घाटन किया था। यह सम्मेलन ग्लोबल हाउसिंग टेक्नोलॉजी चैलेंज-इंडिया  के अंतर्गत आयोजित किया गया था। जीएसटीसी-इंडिया का उद्देश्य पूरे विश्व में सराहे गए वैकल्पिक निर्माण तकनीकों का उपयोग करना है, ताकि किफायती आवासों के निर्माण में आसानी हो। प्रधानमंत्री श्री मोदी ने 2019-20 को निर्माण प्रौद्योगिकी वर्ष घोषित किया है। आवास और शहरी विकास मंत्रालय ने किफायती आवास परियोजनाओं के लिए प्रस्ताव आमंत्रित किए हैं। जीएचटीसी-इंडिया के तहत छह चयनित स्थलों – इंदौर, राजकोट, चेन्नई, रांची, अगरतला और लखनऊ में इन किफायती आवासों का निर्माण किया जाएगा।
छह विशिष्ट वैकल्पिक तकनीकों के जरिए कुल 6,368 आवासों का निर्माण किया जाएगा। इन आवासों में आवश्यक सुविधाएं व सेवाएं मौजूद रहेंगी। प्रधानमंत्री आवास योजना  के अंतर्गत बनने वाले इन आवासों को वैश्विक जलवायु स्थितियों के अनुकूल बनाया जाएगा। प्रत्येक स्थल के लिए प्रस्ताव 5 जुलाई, 2019 को वेबसाइट www.eprocure.gov.in. पर अपलोड किए गए हैं। स्पष्टीकरण के लिए निविदा-पूर्व बैठक 29 जुलाई, 2019 को कमरा संख्या-101-ए, सीपीडब्ल्यूडी कॉन्फ्रेंस हॉल, निर्माण भवन, नई दिल्ली में 11.00 बजे सुबह आयोजित की जाएगी। तकनीकी और वित्तीय प्रस्तावों को जमा करने की अंतिम तारीख 20 अगस्त, 2019 है।
जो चयनित एजेंसियां 12 महीनों में एलएचपी निर्माण कार्य पूरा करेंगी, उनमें से प्रत्येक को 20,000 डॉलर का पुरस्कार दिया जाएगा। साथ ही उन्हें भविष्य में काम करने का मौका भी दिया जाएगा। वेबसाइट www.eprocure.gov.in. से आरएफपी प्रस्ताव डाउनलोड किए जा सकते हैं। संपूर्ण ब्यौरे के लिए जीएचटीसी-इंडिया की वेबसाइट https://ghtc-india.gov.in/. का भी उपयोग किया जा सकता है।
स्वास्थ्य एवं परिवार कल्याण मंत्रालय
1 सितंबर, 2019 से तंबाकू उत्पादों के पैक पर निर्दिष्ट स्वास्थ्य चेतावनी का रोटेशन
स्वास्थ्य और परिवार कल्याण मंत्रालय ने सिगरेट और अन्य तम्बाकू उत्पाद  नियम, 2008 में संशोधन करके सभी तंबाकू उत्पाद पैक के लिए निर्दिष्ट स्वास्थ्य चेतावनियों के नए सेटों को अधिसूचित किया है। यह अधिसूचना जो कि जीएसआर 331  दिनांक 3 अप्रैल 2018 को सिगरेट और अन्य तंबाकू उत्पाद  में दूसरा संशोधन नियम, 2018 ”में संशोधन करके जारी की गई। संशोधित नियम 1 सितंबर, 2018 से लागू किए गए हैं।
उपर्युक्त अधिसूचना के माध्यम से दो छवियों को अधिसूचित किया गया और यह धारा जोड़ी गई की निर्दिष्ट स्वास्थ्य चेतावनी की दूसरी छवि  छवि-1 के लागू होने की तिथि से बारह महीना पूरी होने के बाद लागू होगी।
उक्त अधिसूचना की छवि-1 1 सितंबर, 2018 से प्रभावी हुई और इस तरह 1 सितंबर, 2019 को या उसके बाद निर्मित, पैकेज और आयातित सभी तम्बाकू उत्पादों पर छवि-2 प्रदर्शित की जाएगी।
|
|
Image- 2
|
|
|
|
टेलीफोन क्विट-लाइन नंबर "QUIT TODAY CALL 1800-11-2356" भी स्वास्थ्य चेतावनी का एक हिस्सा है। यह तंबाकू उपयोगकर्ताओं के बीच जागरूकता पैदा करने में मदद करता है, और उन्हें व्यवहार परिवर्तन के लिए परामर्श सेवाओं तक पहुंच प्रदान करता है। तंबाकू उत्पादों के धूम्रपान और धूम्रपान रहित दोनों रूपों के लिए एक सामान्य निर्दिष्ट स्वास्थ्य चेतावनी होगी।
टोल फ्री टोबैको क्विट-लाइन सर्विसेज [1800-11-2356] तंबाकू सेवन छोड़ने के लिए परामर्श और रणनीति प्रदान करता है। ग्लोबल एडल्ट टोबैको सर्वे [जीएटीएस -2, 2016-17] के हालिया दूसरे दौर के अनुसार, 15 वर्ष या उससे अधिक आयु वर्ग में, वर्तमान सिगरेट धूम्रपान करने वालों में 61.9 प्रतिशत वर्तमान बीड़ी धूम्रपान करने वालों में 53.8 प्रतिशत और वर्तमान धूम्रपान रहित तंबाकू का 46.2 प्रतिशत है। उपयोगकर्ताओं ने सिगरेट, बीड़ी और धूम्रपान रहित तंबाकू के पैकेट पर चेतावनी लेबल के कारण छोड़ने के बारे में सोचा।
चेतावनी के मुद्रण योग्य संस्करण के साथ उक्त अधिसूचना मंत्रालय की वेबसाइट अर्थात https://mohfw.gov.in और https://ntcp.nhp.gov.in पर पहले से ही उपलब्ध है और पहले ही सभी क्षेत्रीय भाषाओं में हितधारकों के अनुरोध के अनुसार साझा की जा चुकी है। सभी क्षेत्रीय भाषाओं में छवि की खुली फाइलें भी मंत्रालय से ntcp.mohfw[at]gmail[dot]com और / या 011-23062868 पर अनुरोध के माध्यम से प्राप्त की जा सकती हैं।
प्रधानमंत्री कार्यालय
नौसेना के पायलटों ने आईएनएस विक्रांत पर एलसीए  की लैंडिंग की
प्रधानमंत्री ने आत्मनिर्भरता की दिशा में किए गए प्रयासों की सराहना की
प्रधानमंत्री श्री नरेन्द्र मोदी ने नौसेना के पायलटों द्वारा आईएनएस विक्रांत पर एलसीए  की लैंडिंग पर प्रसन्नता व्यक्त की।
नौसेना के प्रवक्ता के एक ट्वीट के जवाब में, प्रधानमंत्री ने कहा;
“शानदार! आत्मनिर्भरता की दिशा में प्रयास पूरे उत्साह के साथ जारी हैं।”
सड़क परिवहन एवं राजमार्ग मंत्रालय
श्री नितिन गडकरी ने तेलंगाना और आंध्र प्रदेश के लिए 573.13 करोड़ रुपये की परियोजनाओं को स्वीकृति प्रदान की
केंद्रीय सड़क परिवहन और राजमार्ग मंत्री श्री नितिन गडकरी ने तेलंगाना के मुलुगु जिले में राष्ट्रीय राजमार्ग-163 के हैदराबाद-भूपालपट्टनम खंड से मौजूदा 2 लेन की सड़क को छोटे वाहनों के आवागमन के लिए आवश्यक स्थान के साथ-साथ 2 लेन में चौड़ा करने को मंजूरी दे दी है। श्री नितिन गडकरी ने ट्वीट्स की एक श्रृंखला में यह जानकारी दी कि इस परियोजना पर कुल 136.22 करोड़ रुपये का खर्च आएगा। उन्होंने कहा कि यह परियोजना खंड प्रमुख पर्यटन स्थलों जैसे लकनावरम झील और बोगोथा झरने को आपस में जोड़ता है। इस खंड के निर्माण कार्य से तेलंगाना और छत्तीसगढ़ के बीच अंतरराज्यीय संपर्क में सुधार होगा। केंद्रीय मंत्री ने कहा कि मुलुगु जिला वाम उग्रवाद  से प्रभावित एक जिला है और इस खंड के विकास से सरकार को वामपंथी उग्रवाद गतिविधियों पर नियंत्रण रखने में मदद मिलेगी।
श्री गडकरी ने बताया कि राष्ट्रीय राजमार्ग-167के पर छोटे वाहनों के आवागमन के लिए आवश्यक स्थान के साथ-साथ 2/4 लेन के पुनर्सुधार और उन्नयन कार्य को ईपीसी मोड पर 436.91 करोड़ रुपये की कुल लागत से मंजूरी दी गई है। इस परियोजना में तेलंगाना और आंध्र प्रदेश में नागरकुर्नूल जिले में कृष्णा नदी पर प्रतिष्ठित पुल के साथ संपर्क मार्ग भी शामिल है। उन्होंने कहा कि राष्ट्रीय राजमार्ग-167के हैदराबाद/कलवाकुर्थी और तिरुपति, नंद्याला/चेन्नई जैसे महत्वपूर्ण स्थानों के बीच की दूरी को लगभग 80 किलोमीटर कम कर देगा, क्योंकि वर्तमान में राष्ट्रीय राजमार्ग-44 पर चलने वाला यातायात इस परियोजना के पूरा होने के बाद राष्ट्रीय राजमार्ग-167के पर स्थानांतरित हो जाएगा। उन्होंने कहा कि नंद्याला कृषि उत्पादों और वन उत्पादों के लिए एक महत्वपूर्ण व्यापारिक केंद्र है क्योंकि यह नल्लामाला वन के निकट है। श्री गडकरी ने कहा कि कोल्लापुर में स्वीकृत किया गया पुल दोनों राज्यों के लिए प्रवेश द्वार सिद्ध होगा और यह पर्यटन को बढ़ावा देने में मदद करेगा।
उप राष्ट्रपति सचिवालय
स्वतंत्रता दिवस की पूर्व संध्या पर उपराष्ट्रपति का राष्ट्र के नाम संदेश
“मैं भारत के 77वें स्वतंत्रता दिवस के महत्वपूर्ण अवसर पर अपने सभी साथी नागरिकों को हार्दिक बधाई और शुभकामनाएं देता हूं।
अमृत काल की इस शुरुआत में, जैसा कि हम पिछले 76 वर्षों की प्रगति और उपलब्धियों पर खुशी मनाते हैं, आइए हम अपने बहादुर स्वतंत्रता सेनानियों के असाधारण बलिदानों का सम्मान करें जिन्होंने भारत को स्वतंत्र होने में सक्षम बनाया। उनका अटूट साहस हमें प्रेरित करता है, और हमें अपनी स्वतंत्रता और लोकतांत्रिक मूल्यों को कृतज्ञता के साथ संजोने की याद दिलाता है। आज, हम आधुनिक भारत के दूरदर्शी और वास्तुकारों को भी श्रद्धांजलि अर्पित करते हैं, जिनके अथक प्रयासों ने एक मजबूत, विविध और लचीले राष्ट्र का मार्ग प्रशस्त किया।
इस ऐतिहासिक दिन पर, आइए हम एकता, न्याय, समानता और भाईचारे के मूल संवैधानिक सिद्धांतों के प्रति अपने समर्पण की पुष्टि करें। जैसे-जैसे हम हाथ में हाथ डालकर आगे बढ़ रहे हैं, आइए हम एक दृढ़, प्रगतिशील और समृद्ध भारत का निर्माण करें जो 'भारत' के समृद्ध सभ्यतागत लोकाचार का प्रतीक हो।''
प्रधानमंत्री कार्यालय
प्रधानमंत्री ने दिल्ली की अनाज मंडी में लगी आग में हुई जनहानि पर गहरा शोक व्यक्त किया
प्रधानमंत्री श्री नरेंद्र मोदी ने रानी झांसी रोड स्थित दिल्ली की अनाज मंडी में लगी आग से हुई जनहानि पर गहरा शोक व्यक्त किया है।
प्रधानमंत्री ने कहा कि, “दिल्ली के रानी झांसी रोड स्थित अनाज मंडी में लगी आग की घटना अत्यंत भयावह है। इस घटना में अपनी जान गंवानों वालों के प्रति मैं शोक व्यक्त करता हूँ, घायलों के शीघ्र स्वस्थ होने की कामना करता हूँ, संबंधित अधिकारीगण घटना स्थल पर सभी संभव सहायता उपलब्ध करा रहे हैं।”
आर.के.मीणा/आरएनएम/एएम/एसएस- 4645
(Visitor Counter : 213
पत्तन, पोत परिवहन और जलमार्ग मंत्रालय
श्री मनसुख मंडाविया ने कोलकाता पोर्ट ट्रस्ट और आईडब्ल्यूएआई जेटी का निरीक्षण किया
साथ ही पश्चिम बंगाल में राजमार्ग परियोजनाओं की प्रगति की समीक्षा की
सड़क परिवहन और राजमार्ग, जहाजरानी और रसायन तथा उर्वरक राज्य मंत्री श्री मनसुख मंडाविया ने कल कोलकाता पोर्ट ट्रस्ट पर सुविधाओं और वर्तमान परियोजनाओं तथा भारतीय अंतर्देशीय जलमार्ग प्राधिकरण  के जीआर जेटी का निरीक्षण किया। वह कोलकाता और हल्दिया की दो दिवसीय यात्रा पर हैं।
श्री मंडाविया ने कोलकाता बंदरगाह ट्रस्ट पर नेताजी सुभाष गोदी का दौरा किया जहां उन्होंने सूखी गोदी सुविधाओं को मजबूत बनाने की आवश्यकता पर बल दिया। उन्होंने नवीनीकृत बिरसा मुंडा सारानी और बंदरगाह की सोनापुर रोड का उद्घाटन किया और बंदरगाह अधिकारियों द्वारा आयोजित पौधा रोपण कार्यक्रम में हिस्सा लिया। बाद में उन्होंने कोलकाता पोर्ट ट्रस्ट के आधुनिक सीगोइंग सर्वे लांच  को हरी झंडी दिखाकर रवाना किया। इसमें पुराने जहाज की पेंदी के साथ ट्रांसड्यूसर लगे हुए हैं और यह ऑनलाइन डेटा प्राप्त करने और प्रोसेसिंग के लिए आधुनिक सर्वेक्षण सॉफ्टवेयर से सज्जित है। इसमें एआईएस और रेडार भी लगा है।
श्री मंडाविया ने जीआर जेटी पर आईडब्ल्यूएआई कर्षण जहाज को रवाना किया जिसकी एक-एक हजार टन के दो जहाजों को खींचने की क्षमता है। उन्होंने जीआर जेटी से हावड़ा ब्रिज तक एनडब्ल्यू-1 पर चल रहे कार्य का सर्वेक्षण किया। बाद में मीडिया से बातचीत करते हुए उन्होंने कहा कि मंत्रालय बीआईएसएन जेटी से बोटेनिकल गार्डन/फाल्टा और बीआईएसएन जेटी से संकरेल जेटी तक रो-रो नौका सेवाएं शुरू करने वाला है जो हावड़ा और कोलकाता शहरों के लोगों के लिए वरदान साबित होंगी। उन्होंने भारतीय अंतर्देशीय जलमार्ग प्राधिकरण  के अधिकारियों का आह्वान किया कि वे पूर्वोत्तर क्षेत्र को जलमार्ग के रास्ते देश के अन्य भागों से जोड़ने की दिशा में कार्य करें। विचार-विमर्श के दौरान उन्होंने सुझाव दिया कि कैडेट/प्रशिक्षु नौ-सैनिक अधिकारियों को जहाज पर प्रशिक्षण का अवसर दिया जाए।
श्री मंडाविया ने पश्चिम बंगाल राज्य में भारतीय राष्ट्रीय राजमार्ग प्राधिकरण  और सड़क परिवहन राजमार्ग मंत्रालय की चल रही परियोजनाओं की भी समीक्षा की। उन्होंने अधिकारियों को निर्देश दिया कि वे पिछड़ चुकी परियोजनाओं के कार्यों में तेजी लाए और राज्य के लोगों के लाभ के लिए परियोजना समय पर पूरा करने के लिए संबद्ध राजस्व अधिकारियों के साथ समन्वय कायम करके भूमि अधिग्रहण के मामलों में उचित ध्यान दें।
श्री मंडाविया ने मानिकताला इलाके में स्थित बंगाल कैमिकल्स एंड फार्मास्यूटिकल्स लिमिटेड  और नेशनल इंस्टीट्यूट ऑफ फार्मास्यूटिकल्स ऐजूकेशन एंड रिसर्च  का दौरा किया।
श्री मंडाविया आज हल्दिया में कोलकाता पोर्ट ट्रस्ट के हल्दिया रोधी परिसर का दौरा कर रहे हैं। इसके बाद वे सेंट्रल इंस्टीट्यूट ऑफ प्लास्टिक इंजीनियरिंग एंड टेक्नोलॉजी  जाएंगे और संस्थान के अध्यापकों और छात्रों के साथ बातचीत करेंगे।
युवा कार्यक्रम एवं खेल मंत्रालय
युवा कार्य विभाग द्वारा स्वच्छता एवं लंबित मामलों के निपटारे के लिए विशेष अभियान 2.0 आयोजित
युवा कार्य विभाग, युवा कार्य और खेल मंत्रालय ने अपने मुख्य सचिवालय, शास्त्री भवन, नई दिल्ली और इसके अधीनस्थ कार्यालय, राष्ट्रीय सेवा योजना  और दो स्वायत्त संगठनों, नेहरू युवा केन्द्र संगठन  और राजीव गांधी राष्ट्रीय युवा विकास संस्थान  में 2 अक्टूबर, 2022 से 31 अक्टूबर, 2022 तक स्वच्छता और लंबित मामलों के निपटारे के लिए विशेष अभियान 2.0 का आयोजन किया।
प्रारंभिक चरण  के दौरान, युवा कार्य विभाग और उसके अधीनस्थ कार्यालय/स्वायत्त संगठनों यानी एनएसएस, एनवाईकेएस और आरजीएनआईवाईडी ने अधिकारियों को संवेदनशील बनाया, अभियान के लिए जमीनी कार्यकर्ताओं को संगठित किया; लंबित कार्यों की पहचान की; अभियान स्थलों को अंतिम रूप दिया; स्क्रैप और अनावश्यक सामग्री की पहचान की और उनके निपटान के लिए निर्धारित प्रक्रियाओं को पूरा किया।
अभियान चरण  के दौरान, युवा कार्य विभाग और उसके अधीनस्थ कार्यालय/स्वायत्त संगठनों ने सांसदों के संदर्भ, संसदीय आश्वासनों, जन शिकायतों और पीजी अपीलों की अनिर्णय की स्थिति को कम करने के प्रयास किए। सभी प्रमुख लम्बित प्रकरणों को 10 प्रतिशत के स्तर पर नीचे लाया गया। पुराने रिकॉर्डों, फाइलों आदि का निपटारा कर विभाग के रिकॉर्ड रूम और स्टोर रूम की सफाई की गई और उनका समुचित प्रबंधन किया गया। पुराने फर्नीचर एवं कबाड़ का भी निपटारा किया गया।
श्रम और रोजगार मंत्रालय
श्रम और रोजगार मंत्रालय द्वारा गणतंत्र दिवस परेड में प्रस्तुत की जाने वाली झांकी हालिया ऐतिहासिक श्रम सुधारों को चित्रित करती है
श्रम और रोजगार मंत्रालय ने इस साल की गणतंत्र दिवस परेड के लिए एक परेड झांकी तैयार की है। यह झांकी हाल के दिनों में सरकार द्वारा लाए गए ऐतिहासिक श्रम सुधारों को चित्रित करेगी। झांकी का विषय “मेहनत को सम्मान, अधिकार एक समान” जो “रेस्पेक्ट फॉर हार्ड वर्क एंड इक्वल राइट्स फॉर ऑल” का अनुवाद है।
यह झांकी उस परिवर्तन को चित्रित करती है जो हालिया लेबर कोड के कार्यान्वयन के बाद संगठित और असंगठित श्रमिकों के जीवन में आएगा। इस डिजाइन के पीछे की सोच श्रमिकों के सर्वांगीण कल्याण और सुरक्षा है।
झांकी के आगे का भाग एक बहुत ही आत्मविश्वास और सशक्त कामगार को चित्रित करती एक विशाल संरचना है, जो एक उपकरण पकड़े हुए और पथ का नेतृत्व करता दिखाई दे रहा है। उसके सिर पर एक पीले रंग की सुरक्षा टोपी सामाजिक सुरक्षा, मजदूरी सुरक्षा और स्वास्थ्य सुरक्षा को चित्रित करती है, जो कि श्रम सुधार के तहत प्रदान की गई है।
झांकी का मध्य भाग विभिन्न उद्योगों के श्रमिकों को प्रदर्शित करता है। इस हिस्से में मोबाइल ऐप है जो कि डीबीटी  सुविधा को प्रदर्शित करता है। इस हिस्से में एक चिकित्सा सहायता भी दिखाया गया है, जिसमें लिखा है, "स्वस्थ श्रमिक, स्वच्छ भारत", जिसका अर्थ है स्वस्थ कामगार। यह श्रमिकों को दी जा रही चिकित्सा और वित्तीय सुरक्षा को उजागर करता है।
झांकी के पीछे के हिस्से में श्रमिकों को एक बड़े पीले हेलमेट के नीचे आश्रय लेते दिखाया गया है, जिस पर “सेफ्टी फर्स्ट” लिखा हुआ है। पहिये चौबीसों घंटे उपलब्ध होने वाले सामाजिक सुरक्षा और स्वच्छ कार्य वातावरण के संदेश देते हैं। झांकी के साथ, मंच कार्यकर्ता और कलाकार डिलिवरी बॉय, कार्गो कैरियर आदि को दर्शाएंगे।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण अभियान के अंतर्गत अब तक कुल 220.66 करोड़  टीके लगाये जा चुके हैं
पिछले चौबीस घंटों में 2,334 टीके लगाये गये
भारत में सक्रिय मरीज़ों की संख्या 28,303 है
सक्रिय मामलों की दर 0.06 प्रतिशत है
स्वस्थ होने की वर्तमान दर 98.75 प्रतिशत है
पिछले चौबीस घंटों में 3,320 व्यक्ति स्वस्थ हुए, जिससे स्वस्थ हुए लोगों की संख्या बढ़कर 4,41,85,858 हो गयी है
पिछले चौबीस घंटों में 6050 नये मामले सामने आये
दैनिक सक्रिय मामलों की दर 
साप्ताहिक सक्रिय मामलों की दर  है
अब तक 92.25 करोड़ जांच की जा चुकी हैं; पिछले चौबीस घंटों में 1,78,533 जांच की गईं
वाणिज्य एवं उद्योग मंत्रालय
रूस को निर्यात लेन-देन पर कवरेज वापस नहीं लिया गया: ईसीजीसी
ग्राहकों को रूस के लिए पोत लदान पर कवरेज के लिए सर्विसिंग शाखा से संपर्क करने की सलाह दी गई
भारतीय निर्यात क्रेडिट गारंटी निगम  ने स्पष्ट किया है कि रूस को निर्यात लेनदेन पर कवरेज वापस नहीं लिया गया है। विभिन्न मीडिया रिपोर्टों में यह उल्लेख किया गया है कि ईसीजीसी ने अपने परिपत्र दिनांक 25.02.2022 के माध्यम से रूस को निर्यात लेनदेन पर अपना कवरेज वापस ले लिया है जो कि तथ्यात्मक रूप से गलत है।
मौजूदा स्थिति को देखते हुए, ईसीजीसी ने अपनी मौजूदा जोखिम आंकन नीति के अनुसार रूस की देश जोखिम रेटिंग की समीक्षा की। तदनुसार, 25.02.2022 से, रूस की कवर श्रेणी को संशोधित करते हुए ओपन कवर से हटाकर प्रतिबंधित कवर श्रेणी- I  में रखा गया है, जिसके लिए रिवॉल्विंग सीमाएं  विशेष रूप से मामला दर मामला के आधार पर अनुमोदित की जाती हैं।
आगे यह स्पष्ट किया जाता है कि यह परिवर्तन यह सुनिश्चित करने के लिए किया गया है कि ईसीजीसी अपनी निर्यात क्रेडिट बीमा पॉलिसियों के तहत आने वाले जोखिमों का आकलन तथा निगरानी करने और जोखिम कम करने के लिएउचित उपाय करने में सक्षम है। उपरोक्त उपाय भारत में निर्यातकों/बैंकों को रूस में खरीदारों और/या बैंकों से निर्यात भुगतान प्राप्ति की संभावनाओं का आकलन करने में सक्षम बनाएगा।
ग्राहकों को रूस के लिए पोत लदान पर कवरेज के लिए ईसीजीसी की सर्विसिंग शाखा से संपर्क करने की उपयुक्त सलाह दी गई है।
ईसीजीसी लगातार स्थिति की निगरानी कर रहा है और भविष्य में हालात के आधार पर जोखिम आंकन नीति की आगे की समीक्षा की जाएगी।पीआईबी मुंबई | ईसीजीसी/डीजेएम/डीएल/डीआर
सोशल मीडिया पर हमें फॉलो करें: @PIBMumbai फेसबुक आइकन /PIBMumbai /pibmumbai pibmumbai[at]gmail[dot]com के लिए छवि परिणाम
एमजी/एएम/एके/सीएस
(Visitor Counter : 249
प्रधानमंत्री कार्यालय
प्रधानमंत्री ने प्रोफेसर शशिकुमार चित्रे के निधन पर गहरा शोक व्यक्त किया
(प्रधानमंत्री श्री नरेन्द्र मोदी ने प्रोफेसर शशिकुमार चित्रे के निधन पर गहरा शोक व्यक्त किया है।
प्रधानमंत्री ने एक ट्वीट में कहा, "प्रोफेसर शशिकुमार चित्रे के निधन से मुझे बहुत दु:ख हुआ है। उन्हें खगोल भौतिकी और सौर भौतिकी, गुरुत्वाकर्षण लेंसिंग तथा विज्ञान की शिक्षा जैसे विषयों में उनके काम के लिए हमेशा स्मरण किया जाएगा। उनका बहुमूल्य कार्य आने वाले समय में छात्रों को हमेशा प्रेरणा देता रहेगा। ओम शांति।"
प्रधानमंत्री कार्यालय
प्रधानमंत्री ने अहमदाबाद में हुए शानदार ड्रोन शो की तस्वीरें साझा की
प्रधानमंत्री श्री नरेन्द्र मोदी ने गुजरात के अहमदाबाद में हुए शानदार ड्रोन शो की तस्वीरें साझा की हैं। यह शहर राष्ट्रीय खेलों के उद्घाटन समारोह की तैयारी कर रहा है।
प्रधानमंत्री ने ट्वीट किया;
नागरिक उड्डयन मंत्रालय
1 फरवरी से 11 मार्च, 2022 तक लगभग 22,500 भारतीय यूक्रेन से भारत लौटे हैं
ऑपरेशन गंगा के तहत 90 निकासी उड़ानों का संचालन किया गया
ऑपरेशन गंगा के तहत हवाई किराया पूरी तरह भारत सरकार द्वारा वहन किया गया
1 फरवरी से 11 मार्च, 2022 तक लगभग 22,500 भारतीय नागरिक यूक्रेन से भारत आए हैं। ऑपरेशन गंगा के तहत 90 निकासी उड़ानों का संचालन किया गया, जिनमें भारतीय वायु सेना की 14 उड़ानें भी शामिल हैं।
सरकार ने निकासी उड़ानों के संचालन के लिए भारतीय एयरलाइनों के साथ तालमेल किया था। छह निजी एयरलाइनों अर्थात् एयर एशिया, एयर इंडिया, एयर इंडिया एक्सप्रेस, गो फर्स्ट, इंडिगो और स्पाइसजेट ने ऑपरेशन गंगा के तहत चार्टर्ड सेवाओं का संचालन किया।
सरकार ने यूक्रेन से सटे देशों- रोमानिया, हंगरी, पोलैंड और स्लोवाकिया से भारतीय नागरिकों को निकालने के लिए ऑपरेशन गंगा के तहत छह निजी एयरलाइनों- एयर एशिया, एयर इंडिया, एयर इंडिया एक्सप्रेस, गो फर्स्ट, इंडिगो और स्पाइसजेट के साथ तालमेल किया है।
एयर इंडिया और एयर इंडिया एक्सप्रेस दोनों ने मिलकर ऑपरेशन गंगा के तहत 23 निकासी उड़ानें संचालित की हैं। ऑपरेशन गंगा के तहत संचालित की गई सभी हवाई उड़ानों का किराया पूरी तरह से भारत सरकार ने वहन किया है।
यह जानकारी नागरिक उड्डयन राज्य मंत्री जनरल  वी.के. सिंह  ने आज राज्यसभा में एक प्रश्न के लिखित उत्तर में दी।
पत्तन, पोत परिवहन और जलमार्ग मंत्रालय
गुवाहाटी के सात तीर्थस्थलों को जल-मार्ग से जोड़ा जाएगा
19 मई 2023 को आईडब्ल्यूएआई, एसडीसीएल, एटीडीसी और डीआईडब्ल्यूटी के बीच नदी आधारित पर्यटन-सर्किट के लिए समझौता ज्ञापन पर हस्ताक्षर किया जाएगा
असम के मुख्यमंत्री डॉ हेमंत बिस्वा सरमा और बंदरगाह पोत परिवहन और जल मार्ग मंत्रालय के केंद्रीय मंत्री श्री सर्बानंद सोनोवाल की उपस्थिति में समझौता ज्ञापन पर हस्ताक्षर किया जाएगा
पत्तन, पोत परिवहन और जल मार्ग मंत्रालय  अंतर्देशीय जलमार्ग के विकास के लिए प्रतिबद्ध है। इस क्रम में ब्रह्मपुत्र नदी पर विकसित किए जा रहे नदी आधारित पर्यटन सर्किट के लिए एक समझौता ज्ञापन पर भारतीय अंतर्देशीय जलमार्ग प्राधिकरण , सागरमाला डेवलपमेंट कंपनी लिमिटेड , असम पर्यटन विकास निगम लिमिटेड  और अंतर्देशीय जल परिवहन निदेशालय  के बीच समझौता ज्ञापन पर हस्ताक्षर असम में 19 मई 2023 को किया जाएगा। यह हस्ताक्षर समारोह असम के मुख्यमंत्री डॉक्टर हेमंत बिस्वा सरमा और केन्द्रीय बंदरगाह पोत परिवहन और जलमार्ग मंत्री श्री सर्बानंद सोनोवाल की उपस्थिति में होगा।
इस परियोजना को सागरमाला कार्यक्रम के तहत 40-45 करोड़ की शुरुआती लागत से विकसित किया जा रहा है। एसडीसीएल और आईडब्ल्यूएआई संयुक्त रूप से परियोजना लागत का 55 प्रतिशत योगदान देंगे जबकि शेष लागत एटीडीसी द्वारा दिया जायेगा। डीआईडब्ल्यूटी ने मंदिरों के पास वाले घाटों का उपयोग इस परियोजना के लिए मुफ्त में करने की सहमति दी है।
ये सागरमाला परियोजना गुवाहाटी में स्थित कामाख्या, पाण्डुनाथ, अश्व क्लांता डोलगोविंदा,उमानंदा चक्रेश्वर और औनियती सतरा नाम के ऐतिहासिक मंदिरों को साथ जोड़ेगी। सर्किट हनुमान-घाट उज़ैन-बाजार से निकलकर जलमार्गों के माध्यम से उपरोक्त सभी मंदिरों को जोड़ते हुए अपना फेरा पूरा करेगा। फेरी सेवा से एक चक्कर को पूरा करने के लिए कुल यात्रा समय 2 घंटे से कम होने की उम्मीद है।
विज्ञान एवं प्रौद्योगिकी मंत्रालय
वेंटिलेटर की आवश्यकता वाले रोगियों की पहचान में सहायता करने वाले नए सॉफ्टवेयर का विकास
एक सॉफ्टवेयर अब उन रोगियों की पहचान कर सकता है जिन्हें आईसीयू में वेंटिलेटर सपोर्ट की जरूरत है। समय रहते मरीज को रेफर करने से आपात स्थिति से पहले आवश्यक व्यवस्था करने में मदद मिलेगी। कोविड सेविरिटी स्कोर  सॉफ्टवेयर नामक सॉफ्टवेयर में एक एल्गोरिथ्म है जो कारोना मरीजों को मापदंडों के एक सेट से मापता है। यह प्रत्येक रोगी के लिए एक पूर्व-निर्धारित डायनेमिक एल्गोरिथ्म के सहारे कई बार स्कोर करता है और एक ग्राफिकल ट्रेंड में इसे मैप करने के लिए एक कोविड सेविरिटी स्कोर  देता है।
इस सॉफ्टवेयर प्रौद्योगिकी का उपयोग कोलकाता और उपनगरों में तीन सामुदायिक कोविड देखभाल केंद्रों में किया जा रहा है, जिसमें कोलकाता के बैरकपुर में एक 100-बेड का सरकारी कोविड देखभाल केंद्र भी शामिल है।
कोरोना महामारी के दौरान अचानक आईसीयू और अन्य आपातकालीन आवश्यकताओं को पूरा करना अस्पतालों के लिए एक चुनौती रही है। ऐसी स्थितियों के बारे में समय पर जानकारी स्वास्थ्य संकट को बेहतर ढंग से प्रबंधन करने में मदद करेगी।
फाउंडेशन फॉर इनोवेशन इन हेल्थ, कोलकाता, विज्ञान और प्रौद्योगिकी विभाग, भारत सरकार के साइंस फॉर इक्विटी, एम्पावरमेंट एंड डेवलपमेंट  के समर्थन और आईआईटी गुवाहाटी के साथ सहभागिता कर डॉ. केविन धालीवाल, एडिनबर्ग विश्वविद्यालय और डॉ. सायंतन बंदोपाध्याय, पूर्व में डब्ल्यूएचओ  के सहयोग से एक एल्गोरिथम विकसित किया है जो लक्षणों, संकेतों, महत्वपूर्ण मापदंडों, परीक्षण रिपोर्ट और कोविड संक्रमित रोगी के संक्रमण को मापता है और प्रत्येक को एक पूर्व-निर्धारित डायनेमिक एल्गोरिथ्म के सहारे स्कोर करता है। इस प्रकार एक कोविद सेविरिटी स्कोर  देता है ।
राष्ट्रीय कौशल योग्यता फ्रेमवर्क  मॉडल में प्रशिक्षित और राष्ट्रीय कौशल विकास निगम , भारत सरकार द्वारा प्रमाणित फ्रंटलाइन स्वास्थ्य कार्यकर्ताओं को इन सभी मापदंडों को एक टैबलेट कंप्यूटर में रिकॉर्ड करने के लिए प्रशिक्षित किया जाता है, जिसमें सॉफ्टवेयर लोड होता है।
'सीएसएस' को नियमित रूप से रिमोट बैठे स्पेशलिस्ट डॉक्टरों द्वारा कई बार निगरानी की जाती है, जिससे प्रत्येक मरीज के लिए डॉक्टर के परामर्श का समय कम हो जाता है और डॉक्टरों को मरीज को देखने के लिए आने की आवश्यकता कम हो जाती है। यह एक आईसीयू और रेफरल में वेंटिलेटर सपोर्ट की जरूरत वाले रोगियों की शीघ्र पहचान में मदद कर सकता है, उन लोगों के लिए अस्पताल रेफरल को कम कर सकता है जिन्हें गंभीर देखभाल सहायता की आवश्यकता नहीं है, इस प्रकार अस्पताल में अधिक बेड की उपलब्धता हो पाएगी। यह उन रोगियों को चिकित्सा निगरानी में सहायता प्रदान करने में भी मदद करेगा जो इलाज का खर्च नहीं उठा सकते हैं या घर की खराब स्थिति के कारण घर पर अलग-थलग  नहीं हो सकते हैं।
यह सुविधा केवल बेड और ऑक्सीजन सपोर्ट वाले 'कोविड केयर सेंटर्स' के लिए बहुत बड़ी सहायता हो सकती है। हालांकि, इनवेसिव वेंटिलेशन के लिए इसमें कोई सुविधा नहीं है।
स्वास्थ्य एवं परिवार कल्याण मंत्रालय
भारत में बीते 24 घंटे में 1.13 करोड़ से अधिक वैक्सीन लगाई गई
भारत में कोविड-19 की कुल टीकाकरण कवरेज 69.90 करोड़ से अधिक
स्वस्थ्य होने की वर्तमान दर 97.48 प्रतिशत
पिछले 24 घंटों में 31,222 नए मामले दर्ज किये गए
भारत में सक्रिय मामलों  की संख्या कुल मामलों का 1.29 प्रतिशत
पिछले 74 दिनों से साप्ताहिक सक्रिय मामलों की दर  3 प्रतिशत से कम
भारत के कोविड-19 टीकाकरण प्रयासों में एक महत्वपूर्ण उपलब्धि के रूप में कल 1.13 करोड़ कोविड-19 वैक्सीन लगाई गई। ये उपलब्धि पिछले 11 दिनों में तीसरी बार हासिल की गई। पिछले 24 घंटों में 1,13,53,571 वैक्सीन की खुराक देने के साथ, भारत की कोविड-19 टीकाकरण कवरेज ने आज सुबह 7 बजे तक अनंतिम रिपोर्टों के अनुसार 69.90 करोड़  के संचयी आंकड़े को पार कर लिया है। इन उपलब्धि को 72,26,439 सत्रों के माध्यम से हासिल किया गया है।
आज सुबह 7 बजे तक की अनंतिम रिपोर्ट के अनुसार संचयी आंकड़ों के विवरण में शामिल हैं:
|
|
एचसीडब्ल्यू
|
|
पहली खुराक
|
|
1,03,61,392
|
|
दूसरी खुराक
|
|
85,01,490
|
|
एफएलडब्ल्यू
|
|
पहली खुराक
|
|
1,83,31,433
|
|
दूसरी खुराक
|
|
1,36,58,274
|
|
18-44 वर्ष आयु समूह
|
|
पहली खुराक
|
|
27,76,44,784
|
|
दूसरी खुराक
|
|
3,59,16,927
|
|
45-59 वर्ष आयु समूह
|
|
पहली खुराक
|
|
13,80,26,694
|
|
दूसरी खुराक
|
|
5,89,70,434
|
|
60 वर्ष से अधिक आयु
|
|
पहली खुराक
|
|
9,03,51,520
|
|
दूसरी खुराक
|
|
4,72,99,828
|
|
कुल
|
|
69,90,62,776
केंद्र सरकार पूरे देश में कोविड-19 टीकाकरण की गति को तेज करने और इसके दायरे का विस्तार करने के लिए प्रतिबद्ध है।
पिछले 24 घंटों में 42,942 रोगियों के स्वस्थ होने से स्वास्थ्य लाभ लेने वाले रोगियों  की कुल संख्या बढ़कर 3,22,24,937 हो गई है।
परिणामस्वरूप, भारत में स्वस्थ होने की दर 97.48% है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले लगातार 72 दिनों से 50,000 से कम दैनिक नए मामले दर्ज किए जा रहे हैं।
पिछले 24 घंटे में 31,222 नए मामले सामने आए।
वर्तमान में सक्रिय मामले 3,92,864 हैं। वर्तमान में यह सक्रिय मामले देश के कुल पुष्टि वाले मामलों का 1.19% हैं।
देश भर में जाँच क्षमता का विस्तार जारी है। पिछले 24 घंटों में कुल 15,26,056 जाँच की गई हैं। भारत ने अब तक कुल 53.31 करोड़  जाँच की गई हैं।
देश भर में जाँच क्षमता को बढ़ाया गया है, पिछले 74 दिनों से साप्ताहिक पुष्टि वाले मामलों की दर 3 प्रतिशत से कम रहते हुए 2.56 प्रतिशत बनी हुई है। दैनिक रूप से पुष्टि वाले मामलों की दर कम होकर 2.05 प्रतिशत है। लगातार पिछले 8 दिनों से पुष्टि वाले मामलों की दर 3 प्रतिशत से कम और 92 दिनों से दैनिक 5 प्रतिशत से नीचे बनी हुई है।